OpenLLM-France/wikimedia huggingface dataset:
# Felipe Montes

Felipe Montes (Cadis, 22 de febrer de 1781 - Madrid, 11 de febrer de 1856) fou un militar espanyol, senador vitalici i Capità general d'Aragó durant la primera guerra carlina.
Ingressà a l'exèrcit en 1791 i participà en la Guerra Gran. Va estudiar matemàtiques a l'Acadèmia Militar de Barcelona i en 1799 ingressà com a subtinent al Cos d'Enginyers. Fou nomenat professor de l'Acadèmia de Càlcul i Dibuix de Madrid i participar com a enginyer a la guerra de les Taronges. Després fou destinat a la comandància del Penyal Vélez de la Gomera. En 1808 formà part de l'exèrcit hispanofrancès que va envair Portugal; en produir-se l'aixecament del 2 de maig a Madrid fugí a Galícia i es va unir a l'exèrcit rebel. En 1809 participà en la presa de Villafranca del Bierzo i fou ascendit a tinent coronel. En 1810 fou cap d'Estat Major de la 3a Divisió al comtat de Niebla i Fregenal de la Sierra. Després de la batalla d'Albuera fou ascendit a brigadier. En 1812 seria designat comandant general de la província de Granada.
Acabada la guerra del francès, fou Director d'Enginyers de la Costa de Granada fins 1815, uan fou destinat a l'Estat Major General. El seu nom no tornarà a relluir fins que fou ascendit a mariscal de camp en març de 1834. Durant la primera guerra carlina fou destinat a Aragó, on el juny de 1835 fou designat capità general d'Aragó. Allí va formar un exèrcit per lluitar contra Ramon Cabrera i participà en el setge de Cantavieja. Força criticat per haver donat suport l'orde d'execució de la mare de Ramon Cabrera, en juliol de 1836 fou destituït com a capità general i deixà el comandament a Evaristo Fernández de San Miguel, i passà a ser vocal i vicepresident de la Junta Auxiliar de Guerra. En 1838 era director general del Cos d'Estat Major de l'Exèrcit i posteriorment capità general de Sevilla. En 1845 fou nomenat senador vitalici. Va morir entre 1853 i 1857.

## Referències

* ↑ Felipe Montes, Real Academia de la Historia
* ↑ Fitxa del Senat
* ↑ Diari de Sessions del Senat, 4 de maig de 1857
# Primer llibre de Samuel

El Primer llibre de Samuel és la primera part de Llibres de Samuel, un dels llibres de l'Antic Testament que, per raons pràctiques, fou dividit en dos rotlles o volums més manejables. Es considera que fou escrit principalment pel profeta Samuel, el darrer dels jutges, tot i que fou acabat pels profetes Gad i Natan.
El primer i el segon llibre de Samuel, que reuneixen una sèrie de tradicions heterogènies (no totes contemporànies al moment de l'escriptura), s'apleguen dins dels llibres històrics de la Bíblia, ja que es refereixen als fets que van des del naixement del profeta Samuel (1070 aC, aproximadament) fins a la successió del rei David (970 aC). Concretament, el Primer de Samuel abraça des del naixement del profeta fins a la mort del rei Saül, passant per la crida divina del profeta i la instauració de la monarquia jueva. També inclou, al capítol 17, el famós duel entre David i Goliat.
La crítica textual considera que el primer text va ser redactat cap al VIII aC però que va patir diverses reescriptures i addicions fins a la forma actual, essent les principals durant el segle vi aC. S'observa la barreja de diverses fonts amb narracions sobre fragments de la història del poble d'Israel, algunes orals i altres compilades per altres autors previs.

## Referències

* ↑ John Barton i John Muddiman. The Oxford Bible Commentary. Oxford University Press. ISBN 9780198755005.
# Rum

«Rum» té aquests significats:
* Illa de Rum, illa d'Escòcia a la costa oest del país
* Rūm, nom que els àrabs donaven a l'Imperi Romà d'Orient
* Soldanat de Rum, soldanat establert el 1077 sobre les terres d'Anatòlia conquerides a l'Imperi Romà d'Orient entre el 1077 i el 1307 per membres del clan dels seljúcides independitzats de l'Imperi Seljúcida
* Rum i Rumlar, grec i grecs de Turquia, respectivament
* emirat de Rum o Beilicat d'Eretna
# Dick Bruna

Dick Bruna (Utrecht, 23 d'agost de 1927 - 16 de febrer de 2017) fou un escriptor, artista, dissenyador gràfic i dibuixant d'historietes neerlandès.
És famós pels seus contes il·lustrats infantils. La seva creació més coneguda és Miffy, una conilleta dibuixada amb un estil simplista de molt pocs traços i la menor quantitat possible de colors.
A més d'altres llibres infantils d'estil similar (els quals va escriure i il·lustrar), Dick Bruna va il·lustrar diverses cobertes de llibres d'autors reconeguts. Els seus dissenys de caràtules per Maigret, de Georges Simenon són especialment famosos.

## Biografia

Dick Bruna és fill d'un dels majors editors d'Holanda. L'empresa familiar tenia molt d'èxit, principalment, pel fet que posseïen una llibreria pràcticament en cada estació de tren.
El seu pare va voler que es convertís en editor també, però no l'atreien molt els negocis i no s'hi volia dedicar. En canvi, el seu germà va seguir els passos del seu pare fent-se càrrec del negoci familiar.
Amb els anys va anar treballant en el disseny de, pràcticament, diversos milers de llibres publicats per l'empresa. També es va encarregar de la traducció de diversos llibres al neerlandès.

## Influències

Va començar a dibuixar de molt jove i va anar adquirint influència d'altres artistes. Un dels seus primers treballs va dibuixar caràtules per al diari del seu col·legi a l'estil de Walt Disney.
La seva major influència va ser, possiblement, Henri Matisse. Els primers treballs d'en Dick Bruna estaven basats en collages del pintor francès.
Es diu que Dick Bruna i Pablo Picasso admiraven els seus treballs mútuament.
# Reese Center

Reese Center és una concentració de població designada pel cens dels Estats Units a l'estat de Texas. Segons el cens del 2000 tenia 42 habitants.

## Demografia

Segons el cens del 2000, Reese Center tenia 42 habitants, 13 habitatges, i 10 famílies. La densitat de població era de 2,5 habitants/km².
Dels 13 habitatges en un 69,2% hi vivien nens de menys de 18 anys, en un 84,6% hi vivien parelles casades, en un 0% dones solteres, i en un 15,4% no eren unitats familiars. En el 15,4% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,23 i el nombre mitjà de persones que vivien en cada família era de 3,55.
Per edats la població es repartia de la següent manera: un 38,1% tenia menys de 18 anys, un 0% entre 18 i 24, un 40,5% entre 25 i 44, un 11,9% de 45 a 60 i un 9,5% 65 anys o més.
L'edat mediana era de 34 anys. Per cada 100 dones de 18 o més anys hi havia 136,4 homes.
La renda mediana per habitatge era de 23.750 $ i la renda mediana per família de 12.292 $. Els homes tenien una renda mediana d'11.250 $ mentre que les dones 11.250 $. La renda per capita de la població era de 7.393 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reese Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Reese Center». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Chionoecetes

Chionoecetes és un gènere crustacis decàpodes de la família Oregoniidae, que viuen al nord de l'oceà Pacífic i a l'oceà Atlàntic. El nom del gènere Chionoecetes significa en grec "habitant de la neu".
Es pesquen tan al nord com és a l'oceà Àrtic, de Terranova a Groenlàndia i el nord de Noruega i al Mar de Bering i els Golf d'Alaska. Pel sud arriba a Califòrnia (Chionoecetes bairdi).

## Taxonomia

Se'n reconeixen 7 espècies:
* Chionoecetes angulatus Rathbun, 1893
* Chionoecetes bairdi Rathbun, 1893
* Chionoecetes elongatus Rathbun, 1925
* Chionoecetes japonicus Rathbun, 1932
* Chionoecetes opilio (Fabricius, 1788)
* Chionoecetes pacificus Sakai, 1978
* Chionoecetes tanneri Rathbun, 1893

## Referències

* ↑ L. S. Jadamec, W. E. Donaldson & P. Cullenberg. Biological Field Techniques for Chionoecetes crabs. University of Alaska Sea Grant College Program, 1999. Part 1 Part 2
* ↑ Henrik Kröyer «Conspectus Crustaceorum Groenlandiae» (en llatí). Naturhistorisk Tidsskrift, 2, 1838, pàg. 249–261.
* ↑ Peter K. L. Ng, Danièle Guinot & Peter J. F. Davie «Systema Brachyurorum: Part I. An annotated checklist of extant Brachyuran crabs of the world» (PDF). Raffles Bulletin of Zoology, 17, 2008, pàg. 1–286. Arxivat de l'original el 2011-06-06 [Consulta: 31 gener 2013]. Arxivat 2011-06-06 a Wayback Machine.
* ↑ «WoRMS - World Register of Marine Species - Chionoecetes Krøyer, 1838». [Consulta: 29 setembre 2021].

## Enllaços externs

* Alaska Department of Fish and Game: Tanner Crab
* Pacific Seafood Group Arxivat 2012-05-22 a Wayback Machine.
# Felipe Molina

Felipe Molina (nascut a Arizona) és un lingüísta amerindi, qui va exercir de mestre en la comunitat yaqui del 1971 al 1991. Ha estat membre de la Comissió per la Llengua Yaqui a Pascua, i el 1981-1982 fou membre del Consell Tribal de la Tribu Pascua Yaqui.
Ha recopilat cançons i tradicions del seu poble i ha escrit Coyote songs (1989), Yoeme-English, English-Yoeme: with a comprehensive grammar of yoeme language (1999) i Yaqui deer songs/Maso Bwikam: a Native American poetry (1987).

## Referències

* ↑ Felipe Molina al web de la Universitat de Berkeley
* ↑ Felipe Molina / Yaqui (Yeome) from Tucson, Arizona a yeome.com
* ↑ Felipe Molina a Native American Authors

## Enllaços externs

* Felipe Molina & Yaqui Deer Singers - Pahko'ola Dance Song a Youtube
# Puig de la Font (Pradell de la Teixeta)

El Puig de la Font és una muntanya de 676 metres que es troba al municipi de Pradell de la Teixeta, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Round Lake (Nova York)

Round Lake és una població dels Estats Units a l'estat de Nova York. Segons el cens del 2000 tenia 604 habitants.

## Demografia

Segons el cens del 2000, Round Lake tenia 604 habitants, 257 habitatges, i 160 famílies. La densitat de població era de 215,9 habitants per km².
Dels 257 habitatges en un 32,3% hi vivien nens de menys de 18 anys, en un 47,5% hi vivien parelles casades, en un 12,5% dones solteres, i en un 37,7% no eren unitats familiars. En el 30,4% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,3% tenia menys de 18 anys, un 6% entre 18 i 24, un 31% entre 25 i 44, un 26,5% de 45 a 60 i un 11,3% 65 anys o més.
L'edat mediana era de 38 anys. Per cada 100 dones de 18 o més anys hi havia 84,1 homes.
La renda mediana per habitatge era de 43.409 $ i la renda mediana per família de 49.375 $. Els homes tenien una renda mediana de 35.859 $ mentre que les dones 30.750 $. La renda per capita de la població era de 20.320 $. Entorn de l'1,3% de les famílies i el 2,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Round Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Round Lake». American Fact Finder. Oficina del Cens dels Estats Units, 12-01-2010.
# Cal Borrec

Cal Borrec o Cal Burrec, xai gros (en castellà Borrego) és una masia del poble de la Pedra, al municipi de la Coma i la Pedra, a la Vall de Lord (Solsonès).

## Referències

* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pàg. 227
# Resolució 2194 del Consell de Seguretat de les Nacions Unides

La Resolució 2194 del Consell de Seguretat de les Nacions Unides fou adoptada per unanimitat el 18 de desembre de 2014. El Consell va ampliar el mandat de sis jutges, del president i del fiscal del Tribunal Penal Internacional per a Ruanda.

## Contingut

El Tribunal per a Ruanda, fundat el 8 de novembre de 1994, ara complia vint anys. De nou sospitosos reclamats pel tribunal no se'n trobava rastre. També va continuar mantenint una alta rotació de personal. El 2010 es va decidir que el tribunal havia de completar els treballs abans de finals de 2014, però aquesta data no es va complir. Per tant, els següents magistrats van renovar el seu mandat: Fins al 31 de juliol de 2015:
* Mehmet Güney
* William Sekule
Fins al 31 de desembre de 2015:
* Mandiaye Niang
* Khalida Khan
* Arlette Ramaroson
* Bachtiejar Toezmoechamedov
A més, el mandat de Vagn Joensen, president del tribunal, fou ampliat fins al 31 de desembre de 2015, i el del fiscal, Hassan Bubacar Jallow, per un termini de l'1 de gener al 31 de desembre de 2015.

## Referències

* ↑ Nacions Unides. «SC extends judges' terms at international criminal tribunals for the former Yugoslavia, Rwanda until 31 dec 2015», 18-12-2014.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Evermannichthys metzelaari

Evermannichthys metzelaari és una espècie de peix de la família dels gòbids i de l'ordre dels perciformes.

## Hàbitat

És un peix marí, de clima tropical i demersal.

## Distribució geogràfica

Es troba a l'Atlàntic occidental central: des de les Bahames fins a Curaçao.

## Observacions

És inofensiu per als humans.

## Referències

* ↑ Metzelaar J., 1919. Report on the fishes, collected by Dr. J. Boeke in the Dutch West Indies 1904-1905, with comparative notes on marine fishes of tropical West Africa. F. J. Belanfante, 's-Gravenhage. Fish. Dutch W. Indies . 1-314.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)
* ↑ Böhlke, J.E. i C.C.G. Chaplin, 1993. Fishes of the Bahamas and adjacent tropical waters. 2a edició. University of Texas Press, Austin.
* ↑ Cervigón, F., 1994. Los peces marinos de Venezuela. Volum 3. Fundación Científica Los Roques, Caracas, Veneçuela. 295 p.
* ↑ Nahím, H.R. i F. Cervigón, 2003. Peces del archipiélago Los Roques. Agencia Española de Cooperación Internacional. 304 p.
* ↑ Ramjohn, D.D. 1999. Checklist of coastal and marine fishes of Trinidad and Tobago. Marine Fishery Analysis Unit, Fisheries Division, Ministry of Agriculture, Land and Marine Resources, Trinitat i Tobago. Fisheries Information Series 8, 151 p.
* ↑ Smith, C.L., 1997. National Audubon Society field guide to tropical marine fishes of the Caribbean, the Gulf of Mexico, Florida, the Bahamas, and Bermuda. Alfred A. Knopf, Inc., Nova York, Estats Units. 720 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wheeler, A., 1977. Das grosse Buch der Fische. Eugen Ulmer GmbH & Co. Stuttgart. 356 p.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* uBio (anglès)
# Figuera del Mas Vell del Lledoner

La Figuera del Mas Vell del Lledoner (Ficus carica) és un arbre que es troba a Vallirana (el Baix Llobregat), el qual és una de les figueres més velles, grosses i belles de tot Catalunya.

## Dades descriptives

* Perímetre del tronc a 1,30 m: 1,71 m (I), 1,36 m (II) i 1,87 m (III).
* Perímetre de la base del tronc: 8,47 m.
* Alçada: 6,25 m.
* Amplada de la capçada: 10,88 m.
* Altitud sobre el nivell del mar: 407 m.

## Entorn

Es troba a l'hort del Mas Vell del Lledoner, una masia activa, productora de préssecs de molta qualitat. Al costat de la casa conreen per a l'autoconsum tomàquet, fesol, albergínia, carabassó i enciam. Pels voltants de l'hort hi ha ametllers i pereres, i altres arbres menys domèstics, com el saüquer, el llorer i el lledoner; plantes medicinals, com la sàlvia, la menta, la marialluïsa; plantes de jardí, com la palmera canària i rosers; enfiladisses, com l'heura, i herbes silvestres, com la verdolaga, la morella de paret i l'esparreguera boscana. L'indret és molt ric en fauna i hi ha molta activitat d'ocells, com el gafarró, el pinsà, la cadernera, el verdum, el tudó, la tórtora vulgar, el pardal comú, la merla i la mallerenga carbonera, els quals cerquen insectes i especialment fruits abundants com els lledons i els heurons, i la fruita dels arbres fruiters.

## Aspecte general

El seu estat de salut és bo, tot i que presenta alguna branca seca per excés de densitat de capçada i certs nivells de corcadura a l'escorça. No s'aprecia cap símptoma de regressió.

## Curiositats

Al mateix mas hi ha un lledoner de bones dimensions, però en molt mal estat. També és molt remarcable el lledoner que hi ha al mas del costat (el Mas Nou del Lledoner), ja que gairebé fa 8 metres de perímetre a 1,30 m (es tracta d'un dels lledoners més grans d'Europa). Malauradament, no és possible accedir al mas que sempre té l'accés tancat.

## Accés

Des de Vallirana, agafem la carretera que duu a l'Ordal (A-7). Aproximadament al quilòmetre 1231 hi trobem el punt entremig entre el Mas Vell i el Mas Nou del Lledoner. Hem d'aparcar a la dreta, ja que no és permès girar a l'esquerra, que és on queden els masos. La figuera és a l'hort del Mas Vell i hem de demanar permís als propietaris per accedir a l'arbre. GPS 31T 0408110 4582711.

## Referències

* 1 2 3 4 5 6 Boada, Martí; Boada, Arnau, 2011. Arbres remarcables de Catalunya. 100 ombres colossals. Edicions Brau, Figueres. ISBN 9788496905535. Pàgs. 88-89.
# SEAT Terra

La SEAT Terra és una furgoneta produïda pel fabricant d'automòbils SEAT. Està basada en el SEAT Marbella, un automòbil de turisme del segment A.
Va ser una evolució de la SEAT Trans, obligada per la ruptura de relacions entre FIAT i la marca catalana. SEAT es va veure obligada a renovar i canviar el nom tota la gamma de cotxes que van ser dissenyats per la marca piemontesa, entre ells el Seat Panda, del qual partia el Trans i que va passar a anomenar-se SEAT Marbella.
La furgoneta en si només va canviar la graella davantera i els logotips, heretant així els mateixos vicis i virtuts de la Trans, encara que més tard s'esmenaria el problema de confort incorporant nous interiors i seients que dotaran de més habitabilitat al vehicle. SEAT va deixar de produir aquest model el 1995. El seu successor va ser la SEAT Inca, que va partir de la base del Volkswagen Caddy, incorporant la part davantera del SEAT Ibiza de segona generació.
# Mystus albolineatus

Mystus albolineatus és una espècie de peix de la família dels bàgrids i de l'ordre dels siluriformes.

## Morfologia

Els mascles poden assolir els 35 cm de longitud total.

## Distribució geogràfica

Es troba a Àsia: conques dels rius Mekong i Chao Phraya.

## Referències

* ↑ Scopoli J. A. 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ BioLib (anglès)
* 1 2 FishBase (anglès)
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom 1999. The fishes of southern Laos. Lao Community Fisheries and Dolphin Protection Project. Ministry of Agriculture and Forestry, Lao PDR.161 p.

## Bibliografia

* Burgess, W.E. 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City (Nova Jersey, Estats Units). 784 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Roberts, T.R. 1994. Systematic revision of Asian bagrid catfishes of the genus Mystus sensu stricto, with a new species from Thailand and Cambodia. Ichthyol. Explor. Freshwat. 5(3):241-256.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cal Borrull

Cal Borrull és una casa gòtica de Piera (Anoia) inclosa a l'Inventari del Patrimoni Arquitectònic de Catalunya.

## Descripció

Edifici de Planta rectangular, en un principi estava format per tres naus amb arcades gòtiques, actualment sols queden dues d'aquestes naus, ja que la tercera ha estat enderrocada, les parets laterals es troben restes d'arcs tapiats.
És important destacar la finestra gòtica que està a la façana principal de la casa, ha estat posada aquests darrers anys, però els capitells no són gòtics. (descoberta quan es va fer la restauració).

## Història

No existeix cap document que ens parli de l'antiguitat de la casa, si bé aquesta pot datar dels segles xiii i xiv-XV, ja que fou llavors quan el poble va créixer del seu nucli inicial -als voltants del castell- entre el carrer del Sol i la riera. D'aquestes dates són les arcades gòtiques que es conserven a la planta baixa, la resta de la casa ha estat restaurada aquest segle.

## Referències

* 1 2 3 «Cal Borrull». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 octubre 2017].
# Resolució 2196 del Consell de Seguretat de les Nacions Unides

La Resolució 2196 del Consell de Seguretat de les Nacions Unides fou adoptada per unanimitat el 22 de gener de 2015. El Consell va ampliar l'embargament d'armes, les prohibicions de viatge i les sancions financeres contra la República Centreafricana durant un any fins al 29 de gener de 2016.

## Contingut

La MISCA i l'EUFOR RCA havien augmentar la seguretat a la República Centreafricana, però la situació es mantenia fràgil. La UE també va decidir enviar la missió EUMAM RCA per proporcionar assessorament al país sobre la reforma del seu exèrcit. A l'octubre de 2014 esclatà la violència a Bangui i el govern provisional i les missions de pau van ser atacades arreu del país. Els atacs a les forces de manteniment de la pau eren potencialment crims de guerra.
El panell d'experts creat per la Resolució 2127 per vigilar l'embargament d'armes a la RCA va informar que els grups armats continuaven desestabilitzant la pau i dedicant-se a l'explotació il·legal i el comerç d'or, diamants, fauna i similars. També l'Exèrcit de Resistència del Senyor ugandès encara estava actiu al país.
L'embargament d'armes es va estendre fins al 29 de gener de 2016. Només n'eren excloses les missions internacionals, els serveis de seguretat de la RCA i les armes lleugeres per a les patrulles contra el contraban en les reserves naturals a les fronteres amb Camerun i la República del Congo.
La prohibició de viatjar i la congelació d'actius contra persones i organitzacions incloses pel Comitè que supervisava les sancions contra la RCA es van estendre fins a la mateixa data data. Es tractava d'individus i organitzacions que violen l'embargament d'armes, cometien violacions, reclutaven nens soldat, recolzaven a grups armats o xarxes de delinqüència mitjançant el comerç il·legal de recursos naturals o obstaculitzaven l'ajut internacional.

## Referències

* ↑ Nacions Unides. «SC renews targeted sanctions on CAR, authorizing states to seize, register or dispose of banned items», 22-01-2015.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org